laion/Wikipedia-Exotic huggingface dataset:
ბჟოლიეთი

ბჟოლიეთი — სოფელი საქართველოში, გურიის მხარის ჩოხატაურის მუნიციპალიტეტში, ხევის თემში (სოფლები: ბჟოლიეთი, ბუქსიეთი, ხევი). მდებარეობს მდინარე გუბაზეულის მარჯვნივ, ზღვის დონიდან 310 მ., ჩოხატაურიდან 8 კმ., ოზურგეთიდან 22 კმ., ხევიდან 2,5 კმ. რუსეთის იმპერიის პერიოდში სოფელი შედიოდა ერკეთის სასოფლო საზოგადოებაში. 1919 წლიდან მოექცა ახალშექმნილ ხევის თემში. 1920 წელს სოფელი ითხოვდა კვლავ ერკეთის თემზე მიწერას, თუმცა ოზურგეთის მაზრის ერობამ უარი უთხრა ამ მოთხოვნის დაკმაყოფილებაზე. საბჭოთა დროს სოფელში განვითარებული იყო მეჩაიეობა. 2014 წლის აღწერის მონაცემებით სოფელში ცხოვრობს 208 ადამიანი. ქართული საბჭოთა ენციკლოპედია, ტ. 2, თბ., 1977. — გვ. 496. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ გურიის ერობის მოამბე N1 გვ. 7 1 იანვარი 1920 ↑ გურიის ერობის მოამბე N8 გვ. 4 22 თებერვალი 1920 ↑ «Кавказский календарь» на 1910 год ↑ Кавказский календарь на 1912 год ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ბუქსიეთი

ბუქსიეთი — სოფელი საქართველოში, გურიის მხარის ჩოხატაურის მუნიციპალიტეტში, ხევის თემში (სოფლები: ბჟოლიეთი, ბუქსიეთი, ხევი). მდებარეობს მდინარე გუბაზეულის ორივე მხარეს, მდინარეების სუფსისა და გუბაზეულის წყალგამყოფის სამხრეთით, ზღვის დონიდან 410 მ., ჩოხატაურიდან 14 კმ, ოზურგეთიდან 26 კმ, ხევიდან 2 კმ. საბჭოთა პერიოდში განვითარებული იყო მეჩაიეობა. სოფელში, მდინარე გუბაზოულზე მდებარეობს „ნაბეღლავჰესი“. 2014 წლის აღწერის მონაცემებით სოფელში ცხოვრობს 64 ადამიანი. ქართული საბჭოთა ენციკლოპედია, ტ. 2, თბ., 1977. — გვ. 592. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ Кавказскій календарь на 1910 годъ, Тифлись, 1909, стр. 209. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ნაბეღლავი (ჩოხატაურის მუნიციპალიტეტი)

ნაბეღლავი — სოფელი საქართველოში, გურიის მხარის ჩოხატაურის მუნიციპალიტეტში, თემის ცენტრი (სოფლები: ნაბეღლავი, თავპანტა, ქვაბღა, ჩხაკოურა). მდებარეობს მდინარე გუბაზეულის მარჯვნივ, ზღვის დონიდან 475 მ., ჩოხატაურიდან 22 კმ., საჯავახოს რკინიგზის სადგურიდან 40 კმ. სოფელში გადის ჩოხატაური-ბახმაროს საავტომობილო გზა. სოფელში არის საჯარო სკოლა. 2014 წლის აღწერის მონაცემებით სოფელში ცხოვრობს 195 ადამიანი. ნაბეღლავი არის ბალნეოლოგიურ-კლიმატური კურორტი. სამკურნალო ფაქტორია ჰავა და ნახშირმჟავა ჰიდროკარბონატული ნატრიუმიანი წყალი. მდიდარია როგორც ფოთლოვანი, ისე ხელოვნურად გაშენებული წიწვოვანი ტყით. საშუალო წლიური ტემპერატურაა 12,1 °C, იანვრის საშუალო ტემპერატურაა 3,6 °C, აგვისტოსი 20,2 °C. ნაბეღლავის მინერალური წყალი ბორჯომის ტიპისაა. იყენებენ სასმელად და აბაზანებისთვის. სამედიცინო ჩვენება: კუჭ-ნაწლავის, ღვიძლის, სანაღვლე და საშარდე გზების დაავადებანი, ნივთიერებათა ცვლის მოშლა. სეზონი მთელი წელი. სოფელში არის შ.პ.ს. „წყალი მარგებელის“ ქარხანა. საბჭოთა პერიოდში მოქმედებდა პანსიონატი. „წყალი მარგებლის“ ქარხანა ნაბეღლავის მინერალური წყარო მდინარე გუბაზეული ნაბეღლავთან ქართული საბჭოთა ენციკლოპედია, ტ. 7, თბ., 1984. — გვ. 280. ჯიქია ლ. კურორტი ნაბეღლავი, თბილისი: საბჭოთა საქართველო, 1979 ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საგანმანათლებლო დაწესებულებების კატალოგი[მკვდარი ბმული] ↑ Кавказский календарь на 1910 год ↑ Кавказский календарь на 1912 год ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
თავპანტა

თავპანტა — სოფელი საქართველოში, გურიის მხარის ჩოხატაურის მუნიციპალიტეტში, ნაბეღლავის თემში (სოფლები: თავპანტა, ნაბეღლავი, ქვაბღა, ჩხაკოურა). მდებარეობს მდინარე გუბაზეულის ხეობაში, ზღვის დონიდან 480 მ. ნაბეღლავიდან 2 კმ., ჩოხატაურიდან 25 კმ. სოფელში არის წაბლის ტყის კორომი. სოფელში იდგა ეკლესია. ხშირი თავდასხმების გამო სოფელი ერთ ხანს მიტოვებული იყო და XIX საუკუნეში ხელახლა დასახლდა. სოფელში დაფიქსირებული ტოპონიმებია ბზვანის გორაკი და ზვანის ღელე. 2014 წლის აღწერის მონაცემებით სოფელში ცხოვრობს 83 ადამიანი. ქართული საბჭოთა ენციკლოპედია, ტ. 4, თბ., 1979. — გვ. 569. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ დიმიტრი ბაქრაძე, „არქეოლოგიური მოგზაურობა გურიასა და აჭარაში“, გვ.183 — ბათუმი, „საბჭოთა აჭარა“, 1987 ↑ Кавказский календарь на 1910 год ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ქვაბღა

ქვაბღა — სოფელი საქართველოში, გურიის მხარის ჩოხატაურის მუნიციპალიტეტში, ნაბეღლავის თემში (სოფლები: თავპანტა, ნაბეღლავი, ქვაბღა, ჩხაკოურა). მდებარეობს მდინარე გუბაზეულის ხეობაში, ზღვის დონიდან 640 მ., ჩოხატაურიდან 27 კმ. სოფლის სახელწოდება მომდინარეობს ფრაზიდან „ქვა ბღავის“. საბჭოთა პერიოდში განვითარებული იყო მეჩაიეობა. სოფელში არის საჯარო სკოლა და მეჩეთი. 2014 წლის აღწერის მონაცემებით სოფელში ცხოვრობს 329 ადამიანი. ქართული საბჭოთა ენციკლოპედია, ტ. 10, თბ., 1986. — გვ. 505. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საქართველოს განათლებისა და მეცნიერების სამინისტრო[მკვდარი ბმული] ↑ Кавказский календарь на 1910 год ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ემუ

ემუ,, ავსტრალიური სირაქლემა (ლათ. Dromaius novaehollandiae) — ფრინველი კაზუარისნაირთა რიგისა. გავრცელებულია ავსტრალიასა და კუნძულ ტასმანიაზე. ემუს სიმაღლე აღწევს 170 ამ, ხოლო წონა — 50 კგ. დებს 20-მდე კვერცხს (თითოეული იწონის 650 გრამს). კრუხად ჯდება მხოლოდ მამალი. მართვეებზეც მხოლოდ მამალი ზრუნავს. ემუ იკვებება ნაირგვარი მცენარეების თესლით და ნაყოფით, პატარ-პატარა მღრღნელებით, ხვლიკებით და მწერებით. ზოგან ცდილობენ ემუს მოშინაურებას. ემუს ომი ჯანაშვილი ა., ქართული საბჭოთა ენციკლოპედია, ტ. 4, თბ., 1979. — გვ. 140. ↑ 1.0 1.1 კუტუბიძე მ., ფრინველების ნომენკლატურული ტერმინოლოგია, თბ.: „მეცნიერება“, 1973. — გვ. 114.
ჩხაკოურა

ჩხაკოურა — სოფელი საქართველოში, გურიის მხარის ჩოხატაურის მუნიციპალიტეტში, ნაბეღლავის თემში (სოფლები: თავპანტა, ნაბეღლავი, ქვაბღა, ჩხაკოურა). მდებარეობს მდინარე გუბაზეულის ხეობაში, ზღვის დონიდან 910 მ., ჩოხატაურიდან 33 კმ, საჯავახოდან 51 კმ. საბჭოთა პერიოდში განვითარებული იყო მეჩაიეობა და მეცხოველეობა. ამჟამად მოსახლეობის შემოსავლის ძირითადი წყარო არის მეცხოველეობა. სოფელში არის საჯარო სკოლა. სოფელში 1877-1878 წლებში რუსეთ-ოსმალეთის ომის დროს დასახლდნენ აჭარლები. XX საუკუნის დასაწყისში სოფელში აშენდა მეჩეთი. 1930-იან წლებში სახელმწიფომ მოითხოვა მეჩეთის დაშლა, რაზეც მოსახლეობამ უარი განაცხადა და მეჩეთი ფუნქციონირებას აგრძელებდა ფარულად. მეჩეთი ამჟამად ფუნქციონირებს. 2014 წლის აღწერის მონაცემებით სოფელში ცხოვრობს 223 ადამიანი. ქართული საბჭოთა ენციკლოპედია, ტ. 11, თბ., 1987. — გვ. 172. ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საჯარო სკოლების მონაცემთა ბაზა[მკვდარი ბმული] ↑ „ქართველი მუსლიმები თანამედროვეობის კონტექსტში“ ბათუმი 2010 წ. ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II
ზოტი

ზოტი — სოფელი საქართველოში, გურიის მხარის ჩოხატაურის მუნიციპალიტეტში. თემის ცენტრი (სოფელი ზოტი). მოსახლეობა მისდევს მესაქონლეობას. სოფელში არის საჯარო სკოლა. მდებარეობს მესხეთის ქედის ჩრდილოეთით, მდინარე გუბაზეულის ხეობაში, ზღვის დონიდან 820 მ., ჩოხატაურიდან 36 კმ. სოფელში 6 თვის განმავლობაში ზამთარია. სოფელში, თეთრიხევის ხეობაში, არის პირიტის საბადო. სოფლიდან 15 კილომეტრის დაშორებით არის საკურორტო ადგილი სანისლია, სადაც მოედინება თერმული მინერალური წყალი, რომელიც კურნავს საყრდენ-სამოძრაო ორგანოებისა და პერიფერიულ ნერვული სისტემის ქრონიკული, ანთებითი ხასიათის დაავადებებს. სოფელთან ახლოს, ზღვის დონიდან 2200-2400 მეტრზე მდებარეობს „კიდობანას მთა“, რომელსაც მოსახლეობა ზაფხულში საიალაღოდ იყენებს. მოსახლეობას ძირითადად აჭარლები შეადგენენ, რომლებიც 1877-1878 წლებში რუსეთ-ოსმალეთის ომის დროს ზემო აჭარიდან, ღორჯომის თემიდან ზოტში გადასახლდნენ. 1969 წლისთვის სოფლის მოსახლეობა დაახლოებით 300 კომლი იყო. სოფელში მდინარე გუბაზოულზე იგეგმება ჰიდროელექტროსადგურის მშენებლობა. „ზოტიჰესის“ დადგმული სიმძლავრე 48 მვტ-ია, ხოლო საშუალო წლიური გამომუშავება 225,1 მლნ კვტ. სთ. პროექტის სავარაუდო საინვესტიციო ღირებულება 104 125 550 აშშ დოლარს შეადგენს. სოფელში მდებარეობს 1904 წელს აშენებული მეჩეთი. მეჩეთი ხის ორსართულიანი შენობაა, რომელიც გუმბათის ფორმის მინარეთით მთავრდება. ინტერიერი კარგადაა განათებული, რასაც ორ რიგად განლაგებული ფანჯრები უზრუნველყოფს. მეჩეთს შიგნით, სამი კედლის გასწვრივ, ქანდარა გასდევს. სამხრეთ კედელში განთავსებულია მიჰრაბი. ერთ-ერთ კუთხეში კათედრა დგას. მეჩეთი ნატიფად მოხატული და მოჩუქურთმებულია. ჩუქურთმები და ფრიზი შეფერილია მწვანე, ფირუზისფერი და წითელი ფერებით. კედლები მოხატულია მცენარეული ორნამენტებით და ყვავილთა კონებით. აქ გამოყენებულია ცისფერი ფონი და ნარინჯისფერი, წითელი, მწვანე და შავი ფერები. გადმოცემის მიხედვით ინტერიერის მოხატულობა ჭან ომერს ეკუთვნის. სოფლის ტერიტორიაზე აღმოჩენილია ბრინჯაოს ნაკეთობანი, ორნამენტიანი ქვები. „საყდრის ყელზე“, მდებარეობს შუა საუკუნეების ღომის ციხე. შემორჩენილია ციხის აღმოსავლეთისა და დასავლეთის კედლის ფრაგმენტები. ქართული საბჭოთა ენციკლოპედია, ტ. 4, თბ., 1979. — გვ. 538. „ვლადიმერ გუგუშვილი“, // ჟურ. ძეგლის მეგობარი, №. 18 თბილისი: საბჭოთა საქართველო, 1969 წელი. — გვ. 59 ↑ 1.0 1.1 მოსახლეობის საყოველთაო აღწერა 2014. საქართველოს სტატისტიკის ეროვნული სამსახური (ნოემბერი 2014). ციტირების თარიღი: 7 ნოემბერი, 2016. ↑ საგანმანათლებლო დაწესებულების კატალოგი. დაარქივებულია ორიგინალიდან — 2020-09-22. ციტირების თარიღი: 2018-12-25. ↑ პრობლემა მშვიდობიანი დიალოგით უნდა მოვაგვაროთ დაარქივებული 2014-08-15 საიტზე Wayback Machine. გაზეთი „ალიონი“ ↑ საქართველოს მოსახლეობის 2002 წლის პირველი ეროვნული საყოველთაო აღწერის ძირითადი შედეგები, ტომი II ↑  კულტურული მემკვიდრეობის პორტალი, № 10827 ↑  კულტურული მემკვიდრეობის პორტალი, № 10821
ემილი ოტემნი

ემილი ოტემნი (Emilie Autumn, დ. 22 სექტემბერი, 1979) — ამერიკელი მუსიკოსი, პოეტი და მევიოლინე. ამჟამად ცხოვრობს ჩიკაგოში. იგი ცნობილია თავისი თეატრალიზებული კონცერტებით და ვიქტორიანული ეპოქის ჩაცმულობით. ემილი დაიბადა მალიბუში 1979 წლის 22 სექტემბერს. მან ოთხი წლის ასაკში დაიწყო ვიოლინოზე დაკვრის სწავლა. ექვსი წლის შემდეგ იგი შევიდა ქოლბერნის ხელოვნების სკოლაში, სადაც ცნობილი მევიოლინის, ნაიჯელ კენედის გავლენით დაიწყო საკუთარი კომპოიციების შექმნა. მოგვიანებით მან მიატოვა სკოლა შევიწროვების მიზეზით. On A Day... (2000) Enchant (2003) Your Sugar Sits Untouched (2005, CD და ლექსების კრებული) Opheliac (2006) Laced/Unlaced (2007) A Bit O' This & That (2007) Chambermaid (EP) (2001) By the Sword (EP) (2001) Opheliac EP (2006, preview EP) Liar/Dead Is the New Alive (2007) 4 o'Clock (2008) Girls Just Wanna Have Fun & Bohemian Rhapsody Double Feature EP (2008) ვიკისაწყობში არის გვერდი თემაზე: ემილი ოტემნი The Asylum, Emilie Autumn official website ემილი ოტემნი კინოფილმების ინტერნეტ-მონაცემთა ბაზაში ემილი ოტემნი Twitter-ზე Emilie Autumn MetalBlast.net interview, April 17, 2012. ინტერვიუ ემილი ოტენთან დაარქივებული 2010-01-01 საიტზე Wayback Machine. (იტალიური)
Oceanic Airlines

'Oceanic Airlines (გამოითქმის ოუშიანიკ ეარლაინზ) — სპეციალურად ფილმებსა და სერიალებში გამოსაყენებლად გამოგონილი (არარსებული) ავიახაზები. დაკარგულებში "ოუშიანიკ 815" იდუმალ ტროპიკულ კუნძულზე განიცდის კატასტროფას. თვითმფრინავი ჰაერში ორად გაიხლიჩება – მისი ცხვირის ნაწილი კუნძულის ერთ მხარეს, ხოლო კუდის ნაწილი – მეორე მხარეს ჩამოვარდება. ჩამოვარდნის თავდაპირველ მიზეზად შტორმში მოხვედრა მიაჩნიათ, თუმცა მეორეს სეზონის ბოლოს ირკვევა, რომ სინამდვილეში კატასტროფა კუნძულზე მყოფი იდუმალი პიროვნების დაუდევრობამ გამოიწვია.
Laced/Unlaced

Laced/Unlaced — ემილი ოტემნის 2007 წლის ალბომი. იგი შედგება ორი დისკისგან. პირველი დისკი Laced არის განმეორებითი გამოცემა დისკისა On A Day..., რომელიც არის ვიოლინოთი შესრულებული კლასიკური ნაწარმოებების კრებული. მეორე დისკი Unlaced შეიცავს ელექტრონული ვიოლინოთი შესრულებულ ემილი ოტემნის კომპოზიციებს. დისკი და წიგნი გამოიცა შეზღუდული ტირაჟით, სულ 2000 ეგზემპლარი. La Folia (კორელი) 10:18 Recercada (ორტიცი) 1:43 Largo (ბახი) 4:02 Allegro (ბახი) 3:21 Adagio (ლეკლერი) 3:36 Tambourin (ლეკლერი) 1:52 Willow (ემილი ოტემნი) 5:49 Revelry (ემილი ოტემნი) 1:56 On A Day... (ემილი ოტემნი) 2:30 Prologue (Live) (ემილი ოტემნი) Sonata for Violin & Basso Continuo (საკონცერტო) (ლონატი) Chaconne (Live) (ვიტალი) La Folia (Live) (კორელი) Epilogue (Live) (ემილი ოტემნი) Unlaced (ემილი ოტემნი) - 3:26 Manic Depression (ემილი ოტემნი) - 5:25 Leech Jar (ემილი ოტემნი) - 4:14 A Strange Device (ემილი ოტემნი) - 4:16 A Cure (ემილი ოტემნი) - 3:06 Syringe (ემილი ოტემნი) - 3:23 Cold (ემილი ოტემნი) - 3:02 Face The Wall (ემილი ოტემნი) - 6:50 ↑ http://www.allmusic.com/album/laced-unlaced-mw0001570306/corrections
A Bit O' This & That

A Bit O' This & That — ემილი ოტემნის სტუდიური ალბომი. გამოვიდა 2007 წელს. გამოსცა ლეიბლმა Trisol Music Group GmbH. Chambermaid (Space Mix) What If (Celtic Mix) Hollow Like My Soul By the Sword (ემილი ოტემნი) I Don't Care Much I Know It's Over - საკონცერტო ჩანაწერი (The Smiths) Find Me a Man (ემილი ოტემნი) O Mistress Mine (უილიამ შექსპირის სიტყვები) The Star Spangled Banner (ფრენსის სკოტ კი) All My Loving (The Beatles) Sonata in D Minor for Violin and Continuo - ინსტრუმენტალი - საკონცერტო ჩანაწერი (ფრანჩესკო მარია ვერაჩინი) Ancient Grounds - Instrumental - საკონცერტო ჩანაწერი (ემილი ოტემნი) Always Look on the Bright Side of Life - ინსტრუმენტალი (ერიკ აიდლი, Monty Python's Life of Brian) With Every Passing Day Miss Lucy Had Some Leeches - საკონცერტო ჩანაწერი (ემილი ოტემნი) ↑ http://www.allmusic.com/album/a-bit-othis-that-mw0001617379
By the Sword (EP)

By The Sword — ემილი ოტემნის 2001 წლის EP დისკი. ამ მინი ალბომის გაყიდვებიდან შემოსული მოგება მთლიანად ამერიკულ წითელ ჯვარს და AmeriCares–ს გადაეცა. ყველა სიმღერის ავტორი — ემილი ოტემნი, გარდა მითითებულისა. ↑ http://www.allmusic.com/album/by-the-sword-mw0001044573
Tanelorn

Tanelorn — ქართული მელოდიური დეზ-მეტალ ჯგუფი, რომელიც 2001 წლის 7 იანვარს ჩამოყალიბდა რევაზ დეკანოზიშვილის და ვადიმ კუროჩკინის მიერ. ჯგუფს თავიდან ერქვა Tanelorn, ამ სახელით ჯგუფმა რამდენიმე სიმღერა ჩაწერა, ესენია The Gathering, Apocalyptic Powerhead. 2003 წელს ჯგუფმა დაკარგა ვოკალისტი, პიანისტი, გიტარისტი და ბასისტი. ამ დროს რევაზ დეკანოზიშვილმა ჯგუფში მოიწვია ვოკალისტი მიხეილ ჩიკვილაძე, პიანისტი გიორგი სარქისოვი და გიტარისტი არტურ სტეფანიანი, ხოლო მიხეილ ჩიკვილაძემ ჯგუფში მოიყვანა რომან კასუმოვი და ასე ჩამოყალიბდა ახალი შემადგენლობა, ამ დროს ჯგუფმა შეიცვალა სახელი და დაირქვა Tanelorn. ეს წლები ჯგუფისთვის განსაკუთრებულად შემოქმედებითი იყო, რადგან ჯგუფმა ამ დროს ჩაწერა თავიანთი პირველი ალბომი (Broken Promises And Fates) და იყო ტურნეზე უკრაინასა და მოლდოვაში, მაგრამ 2007 წელს ჯგუფმა დაკარგა გიტარისტი და პიანისტი. უკრაინაში ჯგუფმა დაუკრა კლუბ Bingo-ში,სადაც ასევე უკრავდნენ: Die Apokalyptischen Reiter, Gloom Of Doom და Amorphia. მოლდოვაში კერძოდ კიშინევში Tanelorn-მა გამართა სოლო კონცერტი. უცხოურ პუბლიკაზე ჯგუფმა ძალიან კარგი შთაბეჭდილება დატოვა რაზეც მეტყველებს ის ფაქტი,რომ ერთ-ერთ კონცერტზე მათ 8,000 მსმენელი ესწრებოდა. რევაზ დეკანოზიშვილმა 2008 წელს ჯგუფში მოიწვია ახალგაზრდა, მაგრამ საკმაოდ ტალანტური პიანისტი ნინო ესიავა. ის მაყურებელს გაეცნო 2008 წლის 1 ივნისს BlitzKrieg MetalFest-ზე. 2008 წლის მიწურულს, ჯგუფში მოვიდა გიორგი ერაძე. ჯგუფმა 2009 წლის 6 ივნისს აკაკი ხორავას სახელობის თეატრში ჩაატარა კონცერტი, რომლის შემდეგაც გიორგი სარქისოვი ჯგუფში დაბრუნდა. 23 ოქტომბერს ჯგუფმა გამართა კონცერტი სპორტის სასახლეში, რომელიც Step Records-ის მიერ იყო დაგეგმილი. 23 ოქტომბერს ჯამში 14 ჯგუფი გამოვიდა, ამათგან 12 ქართული ჯგუფი იყო, ასევე მოწვეული იყო Cynic Guru (ისლანდია) და Temple Hedz (დიდი ბრიტანეთი). 2010 წლის დასაწყისში ჯგუფმა დაიწყო სტუდიაში თავიანთ პირველ სრულმეტრაჟიან ალბომზე მუშაობა,რომელსაც ეწოდა Burden Divine(შედგება 8 სიმღერისგან),ალბომის ჩაწერამ 3 თვემდე გასტანა,დღესდღეობით ყველა სიმღერა არანჟირებულია რაზეც ალექსანდრე მენაბდემ და ჯგუფის წევრებმა იზრუნეს,ალბომის გამოშვების თარიღი ლეიბლის არქონის გამო ჯერჯერობით უცნობია. ჯგუფმა 2010 წელს საკმაოდ ბევრი კონცერტები გამართა,მათ შორის არის Caucasus Plays Deep Purple რომელიც ჩატარდა Locomotive Promotion-ის მიერ,ასევე Tanelorn–მა დაუკრა კონცერტზე სადაც ჩამოყვანილი იყო Nintendo-Core-ს ფუძემდებელი ჯგუფი HORSE The Band. ალბომები Broken Promises And Fates (2006) Burden Divine (2012) სინგლები Forgotten Soul (2009) Tanelorn საიტზე MySpace Tanelorn Last.fm-ზე Tanelorn — არხი YouTube-ზე
ანაქსიმანდრე

ანაქსიმანდრე მილეტელი (ძვ. ბერძნ. Ἀναξίμανδρος, დ. ძვ. წ. 610 — გ. ძვ. წ.547/540) — ძველბერძენი ფილოსოფოსი, ნატურფილოსოფიის მილეტის სკოლის წარმომადგენელი, თალესის მოწაფე. იგი ითვლება პირველი ბერძნული პროზად დაწერილი ნაწარმოების ავტორად („ბუნებაზე“, ძვ. წ. 547). ანაქსიმანდრე ასევე ითვლება მატერიის შენახვის კანონის პირველ შექმნელად. საბერძნეთში მან პირველმა დამონტაჟა გნომონი - უმარტივესი მზის საათი. ასევე ითვლება, რომ ანაქსიმანდრემ შექმნა პირველი დედამიწის გლობუსი. სვიდას მიხედვით: ბუნების შესახებ (Περὶ φύσεως) დედამიწის ირგვლივ (Γῆς περίοδος) უძრავ სხეულებზე (Περὶ τῶν ἀπλανῶν) სფერო (Σφαῖρα) მილეტის სკოლა სოკრატემდელი ფილოსოფია ვიკისაწყობში არის გვერდი თემაზე: ანაქსიმანდრე Philoctete - Anaximandre: Fragments (ბერძნული) (ფრანგული) (ინგლისური) The Internet Encyclopedia of Philosophy - Anaximander დაარქივებული 2009-10-15 საიტზე Wayback Machine. (ინგლისური) Extensive bibliography by Dirk Couprie (ინგლისური) Anaximander entry by John Burnet (ინგლისური)
ერთგასავლიანები

ერთგასავლიანები, კვერცხისმდებლები (ლათ. Monotremata) — ძუძუმწოვრების რიგი. შეიცავს 2 ოჯახს: იქედნისებრნს და იხვნისკარტასებრნს. ცნობილია ერთგასავლიანების 5 სახეობა. გავრცელებული არიან ავსტრალიაში, ტასმანიასა და ახალ გვინეაში. ერთგასავლიანები ძუძუმწოვრებს შორის გამონაკლისს წარმოადგენს — კვერცხს დებენ, ხოლო გამოჩეკილ ნაშიერს რძით კვებავენ მათი სარძევე ჯირკვლები მარტივია და აგებულებით ოფლის ჯირკვლების მსგავსია. ძუძუს კერტები არა აქვთ. ნაწლავი და შარდსასქესო მილი კლოაკაში იხსნება. იქედნეს სხეულის ტემპერატურა 30°-მდე აღწევს; ხოლო იხვნისკარტასა 25°-მდე. ზრდადამთავრებულ ერთგასავლიანებს კბილები არა აქვთ. ახალგაზრდა იხვნისკარტას 10 სარძევე კბილი აქვს, რომლებიც ძლიერ ჰგვანან მეზოზოურ ერაში მცხოვრები ძუძუმწოვრების კბილებს. კუნთოვანი ტუჩები არ უვითარდებათ. იხვნისკარტასებრნი (Ornithorhynchidae) იხვნისკარტა (Ornithorhynchus) იხვნისკარტა (Ornithorhynchus anatinus) იქედნისებრნი (Tachyglossidae) პროიქედნე (Zaglossus) ბარტონის პროიქედნე (Zaglossus bartoni) ბრიუინის პროიქედნე (Zaglossus bruijni) ატენბოროს პროიქედნე (Zaglossus attenboroughi) ექიდნე ავსტრალიური იქედნე (Tachyglossus aculeatus) ჯანაშვილი ა., ქართული საბჭოთა ენციკლოპედია, ტ. 4, თბ., 1979. — გვ. 184.
Chambermaid (EP)

Chambermaid — ემილი ოტემნის 2001 წლის EP დისკი. Chambermaid Chambermaid (Space Mountain Mix) Chambermaid (Decomposition Mix) Largo for Violin & Harpsichord What If What If (Blackbird Remix) Hollow Like My Soul I Don't Care Much Revelry ↑ http://www.allmusic.com/album/chambermaid-limited-edition-ep-mw0000988203
ვარხვისებრნი

ვარხვისებრნი (ლათ. Pelecanidae) — ფრინველთა ოჯახი ნიჩაბფეხიანების რიგისა. გავრცელებულია სპორადულად სამხრეთ-აღმოსავლეთ ევროპაში, წინა, შუა და ცენტრალურ აზიაში. დიდი ზომის ფრინველებია. მათი სხეულის სიგრძე 130—180 სმ აღწევს. აქვთ გრძელი, ჩანთიანი ნისკარტი, ფართო ფრთები, მოკლე ბოლო. სხეულის საერთო შეფერილობა თეთრია. კარგად ცურავენ, მაგრამ იმის გამო, რომ პნევმატური ძვლები და განვითარებული კანქვეშა საჰაერო პარკები აქვთ, ვერ ყვინთავენ. ბუდობენ კოლონიებად ზღვების, ტბებისა და მდინარეების პირას. იკვებებიან თევზით. მონოგამები არიან. დებენ 1-4 თეთრ კვერცხს. ოჯახში 1 გვარის (ლათ. Pelecanus) 8 სახეობაა. საქართველოში მიმოფრენისას გვხვდება ვარდისფერი ვარხვი (ლათ. Pelecanus onocrotalus) და ხუჭუჭა ვარხვი (ლათ. Pelecanus crispus). ჟორდანია რ., ქართული საბჭოთა ენციკლოპედია, ტ. 4, თბ., 1979. — გვ. 317. ↑ ვარხვისებრნი (TSN 174683). ინტეგრაციული ტაქსონომიის საინფორმაციო სისტემა. ↑ კუტუბიძე მ., ქართული საბჭოთა ენციკლოპედია, ტ. 7, თბ., 1984. — გვ. 454.
დერ ადლერი (ჟურნალი)

„დერ ადლერი“ (გერმანულიდან „Der Adler“, ქართულად „არწივი“) — სახელწოდება პროპაგანდისტული პერიოდიკული გამოცემისა, რომელიც გერმანიის რაიხის წლებში გამოდიოდა და ლუფტვაფეს ეკუთვნოდა. „დერ ადლერი“ ილუსტრირებული ჟურნალი იყო. ომის დაწყებამდე რამდენიმე ხნით ადრე, რაიხის საჰაერო მომოსვლის სამინისტრო შეუდგა ლუფტვაფეს საქმიანობისადმი მიძღვნილი ჟურნალის გამოცემას. შინაარსობრივად „დერ ადლერი“ ეფუძნებოდა რაიხის პროპაგანდის სამინისტროს. „დერ ადლერის“ მთავარი რედაქტორი იყო გეორგ ბოზე (Georg Bose). ჟურნალის რედაქციის შტაბ-ბინა ბერლინი-შარლოტენბურგში. „დერ ადლერი“ ყოველ 14 დღეში გამოდიოდა. ჟურნალი იყო ილუსტრირებული და 32 გვერდზე, ორ ენაზე (ინგლისურად და გერმანულად) იბეჭდებოდა. მეორე მსოფლიო ომის შემდეგ ჟურნალი გერმანულ და ინგლისურ ენაზე ცალ-ცალკე გამოიცემოდა. საფრანგეთის ოკუპაციის შემდეგ კი დაემატა ფრანგული გამოცემაც. ფრანგულენოვანი გამოცემა 1944 წელს შეაჩერეს, ხოლო ინგლისურენოვანი კი 1944 წლის აგვისტომდე გამოდიოდა. არსებობდა აგრეთვე ჟურნალის ესპანურენოვანი გამოცემა. საკუთრივ გერმანული გამოცემა 1945 წლის თებერვლამდე სულ უფრო მზარდად კლებადი ტირაჟით გამოდიოდა. Der Adler - Eine Auswahl aus der Illustrierten der Luftwaffe 1939 - 1944, S. L. Mayer/Masama Tokoi, ISBN 3-87943-577-4, Stuttgart 1978
ვოლფგანგ პაული (ფიზიკოსი)

ვოლფგანგ პაული (გერმ. Wolfgang Paul; დ. 10 აგვისტო, 1913, ლორენცკირხი (საქსონია) — გ. 7 დეკემბერი, 1993, ბონი) — გერმანელი ფიზიკოსი და ნობელის პრემიის ლაურეატი. ↑ 1.0 1.1 1.2 1.3 Deutsche Nationalbibliothek Record #116061367 // ინტეგრირებული ნორმატიული ფაილი — 2012—2016. <a href="https://wikidata.org/wiki/Track:Q27302"></a><a href="https://wikidata.org/wiki/Track:Q36578"></a> ↑ ბროკჰაუზის ენციკლოპედია <a href="https://wikidata.org/wiki/Track:Q237227"></a> ↑ 3.0 3.1 Brozović D., Ladan T. Hrvatska enciklopedija — LZMK, 1999. — 9272 გვრ. <a href="https://wikidata.org/wiki/Track:Q1264934"></a><a href="https://wikidata.org/wiki/Track:Q429032"></a><a href="https://wikidata.org/wiki/Track:Q18446"></a><a href="https://wikidata.org/wiki/Track:Q1789619"></a> ↑ 4.0 4.1 Munzinger Personen <a href="https://wikidata.org/wiki/Track:Q107343683"></a> ↑ 5.0 5.1 Catalog of the German National Library <a href="https://wikidata.org/wiki/Track:Q23833686"></a> ↑ Library of Congress Authorities — Library of Congress. <a href="https://wikidata.org/wiki/Track:Q13219454"></a><a href="https://wikidata.org/wiki/Track:Q131454"></a> ↑ http://www.nobelprize.org/nobel_prizes/physics/laureates/1989/ ↑ https://www.nobelprize.org/nobel_prizes/about/amounts/ ↑ https://web.archive.org/web/20180322130304/http://www.science.unsw.edu.au/alumni/dirac-lecture-series
დი კუნსტ იმ დოიჩენ რაიხი

„კუნსტ იმ დოიჩენ რაიხ“ (გერმანულად Die Kunst im Deutschen Reich, ქართულად „ხელოვნება მესამე რაიხში“) იყო მნიშვნელოვანი სახელოვნებო ჟურნალი ნაციონალ-სოციალიზმის წლებში გამოდიოდა 1937 წლის იანვრიდან 1944 წლის სექტემბრამდე ყოველთვიურად და ამ ხნის განმავლობაში განსაკუთრებული მოვლენების დროს დროდადრო გაორმაგებული ფორმატითაც გამოიცემოდა; მაგ.; დიდი რაიხის ხელოვნების გამოფენისადმი მიძღვნილი გამოცემები ორმაგი ფორმატიც გამოიცემოდა. ჟურნალი „კუნსტ იმ დოიჩენ რაიხი“ ორ, A და B ვარიანტად გამოდიოდა: - ვარიანტი A, მოიცავდა სტატიებს და ფოტოგრაფიებს გრაფიკის, მხატვრობისა და ქანდაკების შესახებ. - ვარიანტი B, მოიცავდა არა მარტო A ვარიანტის მასალებს, არამედ არქიტექტურისადმი მიძღვნილ განსაკუთრებულ ნაწილს, რომელსაც „Die Baukunst“ ერქვა, ქართ. – 'ხუროთმოძღვრება'.
სიგიზმუნდ I

სიგიზმუნდ I მოხუცებული (პოლ. Zygmunt I Stary; დ. 1 იანვარი, 1467, კრაკოვი, პოლონეთი — გ. 1 აპრილი, 1548, იქვე) — პოლონეთის მეფე 1506 წლის 8 დეკემბრიდან, ლიტვის დიდი მთავარი 1506 წლის 20 ოქტომბრიდან. კაზიმირ IV და ელისაბედ გერმანელის მეხუთე შვილი. Archiwalia związane z panowaniem Zygmunta I Starego დაარქივებული 2010-03-30 საიტზე Wayback Machine. ვიკისაწყობში არის გვერდი თემაზე: სიგიზმუნდ I
ივნისი 2009

ივნისი 2009 წლის მეექვსე თვეა. დაიწო ორშაბათს და დამთავრდა 30 დღის შემდეგ სამშაბათს.